Nos Hugues, dux de Burgoinen, faciuns savoir a touz ces qui verrunt ces letres que nos avons doné et outroié en aulmosne permaignauble por Deu et por l’ame nostre chiere mere Aalays, duchesse de Burgoinen, et por nos et de noz ancessors au prevoire qui desservira en la chappelle du Leu Deu qui fut fondee d’icelle nostre mere quinze livres de dijonnois a prendre et recevoir chascun an a tousjours dou prevoir qui dessert ou desservira en icelluy chappelle ou de son commandement, c’est assavoir en noz rentes, en noz yssues ou en noz droitures de Eschevronne dix livres et a Fussey cent solz. Et voulons que ces deniers soient payez sans aultre commandement avoir de nous ou des noz es termes que l’en les nous devoit payer, et dont vuillons en telle maniere que ly prevoire qui servira en celle chappelle soient presenté a nos >et a nos